作者：汪莘
词牌/韵律：乳燕飞・贺新郎

paragraphs: 晓趁西湖约。
到湖头，烟消日出，波生雨脚。
日挈白鱼携碧酒，要与诗人共酌。
把楼上、珠帘卷却。
坐对荷花三万朵，念西邻、未嫁肌如削。
待折与，不堪著。
别来又见秋萧索。
恨无由、将余风月，伴君云鹤。
想见登山临水处，醉把茱萸槃礴。
唱白雪、阳春新作。
一自东篱人去后，算人间，黄菊空零落。
叹作者，多命薄。